
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind privind aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A.

Sectiunea a 2 - a 
Motivul emiterii proiectului de hotărâre
Prin Hotărârea Consiliului Local al Municipiului Timişoara nr. 86/2022 a fost aprobată declanşarea procedurii de selecţie a membrilor Consiliului de Administraţie la Societatea de Transport Public Timișoara S.A.
În vederea respectării etapelor prevăzute de legislaţia în vigoare a fost aprobat Planul de selecţie-componenta iniţială - prin Hotărârea Coniliului Local nr. 214/2022 şi au fost elaborate de către expertul independent următoarele documente:
· Planul de selecţie a membrilor Consiliului de Administraţie la Societatea de Transport Public Timișoara S.A.– componenta integrală,
· Profilul Personalizat al membrilor Consiliului de Administraţie și Profilul Consiliului de Administrație  la Societatea de Transport Public Timișoara S.A.
Având în vedere faptul că Planul de selecţie reprezintă un document de lucru prin care se stabileşte calendarul procedurii de selecţie şi că Profilul consiliului şi profilul candidatului se aprobă, în cazul societăţilor, de către autoritatea publică tutelară, conform art. 34 din Anexa 1 la H.G. nr. 722/2016, considerăm că este oportună iniţierea unui proiect de hotărâre privind aprobarea Planului de selecţie – componenta integrală şi  a Profilului personalizat al Consiliului de Administraţie pentru Societatea de Transport Public Timișoara S.A.


În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere cele menţionate mai sus, considerăm necesară și oportună aprobarea Planului de selecţie – componenta integrală, a Profilului personalizat al membrilor Consiliului de Administraţie și a Profilului Consiliului de Administrație pentru Societatea de Transport Public Timișoara S.A.



      Primar,							Director Economic,
Dominic Fritz						              Steliana Stanciu

